钦定古今图书集成/明伦汇编/氏族典/第369卷 > 《廖用贤尚友录》 > 蓝继宗
## 钦定古今图书集成/明伦汇编/氏族典/第369卷 > 《廖用贤尚友录》 > 蓝继宗

按《宋史蓝继宗传》，“继宗字承祖，广州南海人。事刘𬬮
为宦者。归朝，迁为中黄门。雍熙中，累迁西京作坊副
使，勾当内东门。元德太后、章穆皇后葬，为按行园陵
使。车驾北征，勾当留司、皇城司，擢入内副都知，为天
书扶侍都监。诏与李神祐第东封扈从内臣之劳，而
范守逊等诉其不公，罢都知。祀汾阴，复为天书扶侍”
都监，再迁东染院使。明年，领会州刺史，进崇仪使、勾
当皇城司，迁洛苑使，进南作坊使。车驾幸亳州，管勾
留司大内公事，提举在京诸司库务，勾当三班院，为
内侍省右班都知，迁入内都知。仁宗即位，迁左骐骥
使、忠州防御使，历昭宣、宣政、宣庆使、邕州观察使。疾
卒，谥“僖靖。”